Stekebrett

Et stekebrett, også kalt langpanne, er en flat plate, enten med eller uten nedsenking, som brukes til å baking i ovn. (Stekebrett kalles også av og til for stekeplate, men dette navnet brukes også om ovnstopper.) Platene er som regel laget av stål eller aluminium, og har av og til slippbelegg for å hindre mat uten stekeskorpe fra å feste seg. Stekebrettet smøres av og til inn med smør eller annet stekefett. Det er også vanlig å bruke bakepapir eller aluminiumsfolie.


== Brettareal i bakeoppskrifter ==
Innen norske oppskrifter til baking refererer man vanligvis til de to flatestørrelsene:

20x30 cm - «liten langpanne» (brettareal 600 cm2)
30x40 cm - «stor langpanne» (brettareal 1200 cm2, dobbelt så stor som liten langpanne)Noen vanlige størrelser på runde og firkantede kakeformer til å legges løst oppå stekebrett er:

Dersom man vet høyden til deigen eller formen i cm (altså cm1) kan man gange dette opp med arealet (i cm2) og få volumet (i cm3). Dette tallet vil tilsvare volumet i milliliter. Med andre ord:

cm1 ⋅ cm2 = cm3 = ml


== Brett- og ovnsstørrelser ==
Rist og stekebrett (langpanner, bakeplater, m.m.) kommer i ulike størrelser til forskjellige ovner.


=== Gastronorm-brett ===

Europeiske standardstørrelser for stekebrett er definerte av den europeiske standardiseringsorganisasjon i gastronorm-standarden, og er delt inn i såkalte «GN-tall». Disse størrelsene er svært utbredt på kjøkkenutstyr til profesjonell matlaging, samt noen dyrere forbrukerprodukter. Gastronorm-brett og -beholdere brukes for eksempel i ovner, oppvaskmaskiner, varmeskap, disker, buffeer, og så videre. Alle størrelsene kan settes sammen i firkanter.
Europeiske gastronorm-stekebrett kommer vanligvis med standard dybder på 20, 40, 65, 100, 150 og 200 mm.
Eurokasser er også mye brukt for logistikk innen profesjonell matlaging. Disse fås vanligvis med et fotavtrykk på 600 × 400 mm eller 400 × 300 mm.


=== Hjemmekomfyr-brett ===
Størrelser på stekebrett til hjemmebruk er lite standardiserte, og det finnes svært mange ulike størrelser. Bredden på hyllen inni ovnen er det viktigste målet. Det går som regel an å bruke et brett som er kortere i dybden enn hyllen til ovnen. Det går også av og til an å bruke et brett som er noen få centimeter lengre i dybden enn ovnen. I bredden kan derimot brettet kun avvike litt fra målene på ovnshyllene før stekebrettet enten ikke har nok plass til å komme inn i ovnen eller blir for smal slik at det faller ned mellom ovnshyllene. For eksempel vil et brett som er bare er 10 mm smalere enn tiltenkt som regel falle ned. Ovnshyller i hjemmekomfyrer er som regel mellom 425 mm til 465 mm brede. Noen vanlige brettstørrelser kan leses fra listen under:

Situasjoner hvor det kan være praktisk med noen ekstra stekebrett er dersom man lager flere bakverk eller matretter samtidig. Imidlertid fører store variasjoner i størrelser på de innvendige ovnsrommene til at det eksisterer mange ulike stekebrett-størrelser som er inkompatible, hvilket kan gjøre det utfordrende å kjøpe et ekstra stekebrett i butikk som passer med ovnen hjemme.


== Se også ==
Kjøkkenbenk
Sveitsisk kjøkkenstandard
Svensk kjøkkenstandard
Matlaging
Steking
Grilling


== Referanser ==